**Zápisnica – Stretnutie k monografii 6.9.2016**

**Podnety – prof. Orviská**

V úvode pani profesorka poďakovala všetkým autorom za prístup k písaniu monografie, a predniesla nasledujúce podnety na zlepšenie:

* potreba nájsť spoločnú líniu, ktorá prepája všetky kapitoly – do úvodu a záveru
* potreba zjednodušiť obsah a štruktúru jednotlivých kapitol, v súčasnej podobe pripomínajú skôr kvalifikačnú prácu
* popísať kľúčových kategórií by bolo vhodnejšie v rovine polemiky ako v rovine definícií
* precizovanie citácií, bibliografických záznamov a formálnej úpravy
* odvolávky na iné kapitoly v monografii pôsobia v niektorých prípadoch nekomfortne pre čitateľa
* je potrebné vyzdvihnúť („vyšperkovať“) originálne myšlienky
* obohatiť text o citácie iných autorov ako výskumného tímu
* kapitoly by mala začínať krátkym úvodom (prečo je potrebné sa zaoberať danou témou) a končiť záverom/diskusiou/zhrnutím – vyvarovať sa podnadpisu hneď po nadpise
* nezrovnalosti medzi jednotlivými kapitolami – niekde 13 a niekde 9 činností neplatenej práce, rôzne poňatia domácností – väčší dôraz treba klásť na zdôvodnenie prístupu, tak aby sa čitateľ v texte nestrácal
* kapitola v monografii nemá mať charakter vedeckého príspevku (teória – metodológia –výsledky výskumu –diskusia) –potreba väčšieho „nadhľadu“ a štýlového zjednotenie jednotlivých kapitol
* brať do úvahy, že v súčasnosti existuje nový systém národného účtovníctva ESA
* vyvarovať sa nejednoznačných vyjadrení – ako „negatívny trend v nezamestnanosti“
* problematický pojem outsourcingu – potreba viac definovať
* v poradí kapitol sa prelína makro a mikroúroveň

Pani profesorka ponúkla možnosť konzultácie s jednotlivými autormi zajtra cca od 11:00

**Podnety – prof.Uramová**

* navrhuje aby jedna kapitola mala max 5 subkapitol a iba 2 úrovne nadpisov
* častá duplicita „metodologických poznámok“ – na akej vzorke, v akom roku sa uskutočnil výskum
* potreba viac vypichnúť originalitu výskumu – aplikácia využívanej metodológie v našich podmienkach, proces výskumu, jednotlivé etapy (do úvodu alebo 2. kapitoly)
* potreba vyčistiť pojmy domácnosť – hospodáriaca, cenzová, ekonomická kategória etc. a pojem respondent, spotrebiteľ referenčná osoba....

Termín na dokončenie nedokončených kapitol : maximálne týždeň

Mgr. Kubišová stále ponúka možnosť prečítať kapitoly.